*Projekts*

**LATVIJAS REPUBLIKAS MINISTRU KABINETS**

20\_\_.gada \_\_\_.\_\_\_\_\_\_\_\_\_ Noteikumi Nr.\_\_\_

Rīgā  (prot. Nr.\_\_\_ \_\_\_ §)

**Grozījumi Ministru kabineta 2003.gada 26.augusta noteikumos Nr.474 „Noteikumi par kultūras pieminekļu uzskaiti, aizsardzību, izmantošanu, restaurāciju un vidi degradējoša objekta statusa piešķiršanu”**

Izdoti saskaņā ar

likuma „Par kultūras pieminekļu aizsardzību”

[5.panta](https://likumi.lv/ta/id/72551-par-kulturas-piemineklu-aizsardzibu#p5) trešo daļu un [23.panta](https://likumi.lv/ta/id/72551-par-kulturas-piemineklu-aizsardzibu#p23) otro daļu

Izdarīt Ministru kabineta 2003.gada 26.augusta noteikumos Nr.474 „Noteikumi par kultūras pieminekļu uzskaiti, aizsardzību, izmantošanu, restaurāciju un vidi degradējoša objekta statusa piešķiršanu” (Latvijas Vēstnesis, 2003, 118.nr.; 2010, 57.nr.; 2011, 48., 109., 122.nr.) šādus grozījumus:

1. Izteikt I nodaļas nosaukumu šādā redakcijā:

„**I. Vispārīgie jautājumi**”.

1. Papildināt I nodaļu ar 1.1punktu šādā redakcijā:

„1.1 Vietējās nozīmes kultūras pieminekļu aizsardzības, izmantošanas un restaurācijas kārtību nosaka pašvaldības dome. Uz vietējās nozīmes kultūras pieminekļiem attiecināma tikai šo noteikumu I un II nodaļa. Nacionālā kultūras mantojuma pārvalde (turpmāk – pārvalde) sniedz konsultācijas pašvaldībām vietējās nozīmes kultūras pieminekļu saglabāšanas jautājumos.”

1. Izteikt 2.punktu šādā redakcijā:

,,2. Kultūras pieminekļu uzskaiti veic pārvalde.”

1. Aizstāt noteikumu tekstā vārdu „inspekcija” (attiecīgā locījumā) ar vārdu „pārvalde” (attiecīgā locījumā).
2. Izteikt 3.punktu šādā redakcijā:

„3. Materiālā kultūras mantojuma objektus iekļauj kultūras pieminekļu sarakstā, ja tie atbilst autentiskuma nosacījumiem, ko atkarībā no kultūras pieminekļa veida izsaka dažādas pazīmes, tajā skaitā forma un konstrukcija, materiāli un viela, lietojums un funkcija, tradīcijas un paņēmieni, atrašanās vieta un apkārtne, raksturs un noskaņa. Uzskaitē tiek ņemti visi kultūras pieminekļi neatkarīgi no to atrašanās vietas (virs zemes, zem zemes vai ūdenī, kā atsevišķs objekts vai atrodas kādā citā objektā, publiski pieejams vai slēgts), apjoma (piemēram, objektu kopums konkrētā teritorijā vai atsevišķs objekts), īpašuma piederības un tehniskā stāvokļa (pilnīgi vai daļēji saglabājies). Pārvalde, izvērtējot objektu atbilstību kultūras pieminekļu statusam un nozīmei valsts, reģiona vai vietējā mērogā, ņem vērā šādus kritērijus:

3.1. objekta autentiskumu izvērtēšanas brīdī un tā unikālo vai reto raksturu savā īpašajā kategorijā, objekta novietojumu, saglabāšanas iespējas, interešu daudzveidību un koncentrāciju vienā objektā un tā kultūrvēsturisko vērtību, ko ietekmē datējums;

3.2. ar objektu saistītas vēsturiski nozīmīgas personas un notikumi;

3.3. objekta kā nācijas sociālās, zinātniskās, ekonomiskās, kultūras vai militārās vēstures ilustrācijas nozīmi, arhitektonisko vai māksliniecisko koncepciju, dekoratīvo elementu kopumu, tradicionālo tehniku lietojumu;

3.4. veidu, kādā objekta radošā koncepcija papildina vesela ansambļa vai kolekcijas māksliniecisko vērtību;

3.5. autorību;

3.6. no konstruktīvā viedokļa nozīmīgas tehniskās evolūcijas kvalitātes.”

1. Aizstāt 4.2.apakšpunktā vārdu „ēkas” ar vārdu „būves”.
2. Svītrot 4.4.apakšpunktā vārdu „ēkas”.
3. Aizstāt 4.5.apakšpunktā vārdu „ēkas” ar vārdu „būves”.
4. Papildināt noteikumus ar 5.1.1 apakšpunktu šādā redakcijā:

„5.1.1 kultūras pieminekļu rezervāti vai īpaši aizsargājamas kultūrvēsturiskas teritorijas;”.

1. Papildināt noteikumus ar 5.2.1 apakšpunktu šādā redakcijā:

„5.2.1 reģiona nozīmes kultūras pieminekļi;”.

1. Svītrot 7.2.apakšpunktā vārdus iekavās „(vecākas par 50 gadiem)”.
2. Izteikt 7.3.apakšpunktu šādā redakcijā:

,,7.3. būves un to konstrukcijas, ieskaitot to detaļas un rotājumus, kas ir starptautiski vai nacionāli nozīmīgi stilu paraugi, ievērojamu arhitektu darbi vai reti sastopamu tipu celtnes.”

1. Svītrot 9.punktā vārdu ,,ēkas”.
2. Aizstāt 10.punktā vārdu ,,ēkas” ar vārdu ,,būves”.
3. Izteikt 11.punkta ievaddaļu šādā redakcijā:

„11. Kultūras pieminekļu sarakstā kā reģiona vai vietējās nozīmes arheoloģisko pieminekli atkarībā no objekta autentiskuma pakāpes, saglabājušās oriģinālās substances apjoma un nozīmes konkrētajā teritorijā var iekļaut šādus objektus ar zinātnisku, kultūrvēsturisku vai izglītojošu nozīmi:”.

1. Izteikt 12.punktu šādā redakcijā:

„12. Kultūras pieminekļu sarakstā kā reģiona vai vietējās nozīmes arhitektūras pieminekli atkarībā no objekta autentiskuma pakāpes, saglabājušās oriģinālās substances apjoma un nozīmes konkrētajā teritorijā var iekļaut šādus objektus ar zinātnisku, kultūrvēsturisku vai izglītojošu nozīmi:

12.1. nozīmīgas vietas – kombinētus cilvēka un dabas veidojumus (piemēram, pilsētu vēsturiskos centrus, to atsevišķas daļas, ciemus, dārzus, parkus) un kultūrvēsturiskas cilvēka veidotas ainavas, raksturīgas attiecīgajam kultūrvēsturiskajam novadam vai vietējās pašvaldības teritorijai, kam ir reģionāla nozīme;

12.2. viendabīgas pilsētu un lauku ēku grupas (piemēram, muižas, tautas celtniecības objektus), kas ir raksturīgas attiecīgajam kultūrvēsturiskajam novadam;

12.3. būves un to konstrukcijas (arī detaļas un rotājumus), kas ir raksturīgas noteiktam Latvijas reģionam vai nozīmīgas vietējās pašvaldības teritorijā.”.

1. Izteikt 13.punkta ievaddaļu šādā redakcijā:

„13. Kultūras pieminekļu sarakstā kā reģiona vai vietējās nozīmes mākslas pieminekli atkarībā no objekta autentiskuma pakāpes, saglabājušās oriģinālās substances apjoma un nozīmes konkrētajā teritorijā var iekļaut šādus objektus ar zinātnisku, kultūrvēsturisku vai izglītojošu nozīmi:”.

1. Izteikt 14., 15. un 16.punktu šādā redakcijā:

„14. Kultūras pieminekļu sarakstā kā reģiona vai vietējās nozīmes industriālo pieminekli atkarībā no objekta autentiskuma pakāpes, saglabājušās oriģinālās substances apjoma un nozīmes konkrētajā teritorijā var iekļaut Latvijas novada mērogā nozīmīgas teritorijas, būves, iekārtas, priekšmetus un citus tehniska rakstura objektus, kas saistīti ar ražošanas, amatniecības, transporta un teritorijas infrastruktūras attīstību vai militāro vēsturi un kam ir zinātniska, kultūrvēsturiska vai izglītojoša nozīme.

15. Kultūras pieminekļu sarakstā kā reģiona vai vietējās nozīmes vēsturiska notikuma vietu atkarībā no objekta autentiskuma pakāpes, saglabājušos oriģinālās substances apjoma un nozīmes konkrētajā teritorijā var iekļaut teritorijas, būves un citus objektus, kas saistīti ar Latvijas novada mērogā nozīmīgiem notikumiem vai ievērojamām personām un kam ir zinātniska, kultūrvēsturiska vai izglītojoša nozīme.

16. Valsts aizsargājamo kultūras pieminekļu reģistrs (turpmāk – reģistrs) ir valsts informācijas sistēma, kurā tiek iekļauta šāda informācija par kultūras pieminekli:

16.1. valsts aizsardzības numurs;

16.2. vērtības grupa;

16.3. veids (tipoloģiskā grupa);

16.4. nosaukums;

16.5. atrašanās vieta:

16.5.1. atsevišķam nekustamam kultūras piemineklim – adrese un kadastra apzīmējums, kā arī cita informācija, kas dod iespēju identificēt objektu dabā;

16.5.2. kompleksam nekustamam kultūras piemineklim – adrese un kadastra apzīmējums (izņemot pilsētbūvniecības pieminekļus), kā arī grafiski attēlota teritorijas robeža, kas dod iespēju identificēt objektu dabā;

16.5.3. kustamam kultūras piemineklim – adrese vai cita informācija, kas dod iespēju identificēt objekta atrašanās vietu dabā;

16.6. pieminekļa (notikuma) datējums;

16.7. informācija par īpašuma formu (piemēram, valsts, pašvaldības, fiziskas personas, juridiskas personas, jaukta statusa kopīpašums);

16.8. kultūras pieminekļa īpašās saglabājamās vērtības (piemēram, arhitektoniski telpiskais risinājums, plānojuma struktūra, interjeru dekoratīvā apdare, iekārtojums, gleznojumi, būvgaldniecības izstrādājumi, konstruktīvā sistēma, arheoloģiskais kultūrslānis u.c.);

16.9. publiskā pieejamība (pieejams, daļēji pieejams, nav pieejams);

16.10. informācija par lēmumu, ar kuru objekts ieguvis kultūras pieminekļa statusu, un par izdotajiem kultūras pieminekļa izmantošanas un saglabāšanas norādījumiem;

16.11. informācija kultūras pieminekļa nekustamā īpašuma nodokļa atvieglojumu aprēķināšanai.”

1. Papildināt noteikumus ar 16.1 un 16.2 punktu šādā redakcijā:

„16.1 Par objektiem, kas noteikti atbilstoši *UNESCO* Konvencijai par pasaules kultūras un dabas mantojuma aizsardzību un iekļauti pasaules kultūras un dabas mantojuma objektu sarakstā, reģistrā iekļauj šādu informāciju – objekta nosaukums un saite uz objektu UNESCO Pasaules mantojuma sarakstā.

16.2 Par kultūras pieminekļu rezervātiem vai īpaši aizsargājamām kultūrvēsturiskām teritorijām reģistrā iekļauj šādu informāciju – objekta nosaukums un saite uz lēmumu, ar kuru objektam piešķirts kultūras pieminekļa statuss.”

1. Izteikt 17.punktu šādā redakcijā:

„17. Reģistra uzturēšanu un izmantošanu nodrošina pārvalde. Pārvalde bez maksas saņem reģistra uzturēšanai nepieciešamos aktuālos datus no citām valsts informācijas sistēmām.”

1. Izteikt 19. un 20.punktu šādā redakcijā:

„19. Šo noteikumu 16.5. un 16.7.apakšpunktā minēto informāciju reģistrā precizē pārvalde, aktualizējot datus no citām valsts informācijas sistēmām. Kultūras pieminekļa saglabājamās vērtības un kustamo kultūras pieminekļu faktiskās atrašanās vietu nosaka pārvalde. Informāciju par kultūras pieminekļa publisko pieejamību nosaka tā īpašnieks, bet pārvaldei ir tiesības šo informāciju reģistrā grozīt atbilstoši faktiskajai situācijai.

20. Informācija, kas iekļauta reģistrā, ir publiski pieejama, izņemot informāciju, kurai publisku pieejamību liedzis tās īpašnieks vai šo noteikumu 17.punktā minētie datu devēji, kā arī izņemot šo noteikumu 16.5.3.apakšpunktā minēto informāciju par kustamiem pieminekļiem.”

1. Izteikt 21.punktu šādā redakcijā:

,,21. Pirms kultūras pieminekļa konservācijas, restaurācijas vai pārveidošanas projekta izstrādes veic kultūrvēsturisko inventarizāciju (vizuāli izpētot objektu un veicot vizuālo fiksāciju, iegūst informāciju par pieminekļa vēsturisko, zinātnisko un māksliniecisko vērtību, esošo un saglabājamo kultūrvēsturiski nozīmīgo detaļu aprakstu un apjomu) vai kultūrvēsturisko izpēti (apkopo vēsturisko informāciju, ieskaitot vizuālās fiksācijas materiālus, un izpēta kultūras pieminekļa struktūru, lai iegūtu zinātnisku informāciju par pieminekli).”

1. Svītrot 22.punktu.
2. Izteikt 24.punktu šādā redakcijā:

„24. Arheoloģiskās izpētes darbus (arheoloģiskos izrakumus un arheoloģiskās uzraudzības darbus, kā arī arheoloģisko objektu apzināšanu, ja tā saistīta ar iejaukšanos kultūras piemineklī) drīkst vadīt tikai kvalificēti speciālisti, kuri ieguvuši augstāko humanitāro izglītību, kuriem ir divu gadu pieredze arheoloģiskās izpētes darbos un kuri saņēmuši pārvaldes atļauju.”

1. Izteikt 26. un 27.punktu šādā redakcijā:

„26. Ja nepieciešams, pārvalde valsts un reģiona nozīmes kultūras pieminekļiem paredz īpašus arheoloģisko darbu veikšanas nosacījumus, lai saglabātu neskartas atsevišķas arheoloģisko pieminekļu daļas vai atjaunotu to ārējo veidolu kā kultūrvēsturiskās vides sastāvdaļu. Īpašos arheoloģisko darbu veikšanas nosacījumus ieraksta pārvaldes izsniegtajā arheoloģiskās izpētes darbu atļaujā.

27. Fiziskās un juridiskās personas, kuras veic valsts vai reģiona nozīmes kultūras pieminekļa kultūrvēsturisko izpēti vai kultūrvēsturisko inventarizāciju ar metodēm, kuras var pārveidot kultūras pieminekli (piemēram, zondāža, šurfi, izrakumi), pārvaldē atļaujas saņemšanai iesniedz:

27.1. iesniegumu, kurā pamatota darbu veikšanas nepieciešamība. Iesniegumam pievieno izpētes programmu un darbu aprakstu, kas saskaņoti ar kultūras pieminekļa īpašnieku (valdītāju), garantējot, ka kultūras piemineklim netiks nodarīts kaitējums un pēc darbu pabeigšanas tas tiks sakārtots, un tiks nodrošināta atsegto elementu saglabāšana;

27.2. informāciju, kas apliecina kultūrvēsturiskās izpētes vai kultūrvēsturiskās inventarizācijas darbu vadītāja kompetenci.”

1. Aizstāt 28.punktā vārdu „kultūrvēsturiskās” ar vārdu „arheoloģiskās”.
2. Izteikt 29. un 30.punktu šādā redakcijā:

„29. Fiziskās un juridiskās personas, kuras saņēmušas atļauju veikt kultūrvēsturiskās izpētes darbus, ne vēlāk kā mēneša laikā pēc darbu pabeigšanas iesniedz pārvaldē un vietējā pašvaldībā informatīvu ziņojumu par veiktajiem darbiem.

30. Kultūrvēsturiskās izpētes darbu pārskatu vai izpētes dokumentāciju iesniedz pārvaldē ne vēlāk kā divu gadu laikā pēc izpētes darbu pabeigšanas. Ja objektā pēc kultūrvēsturiskās izpētes darbiem ir paredzēti kultūras pieminekļa konservācijas, restaurācijas un pārveidošanas darbi, kultūrvēsturiskās izpētes darbu pārskatu vai izpētes dokumentāciju iesniedz pārvaldē ne vēlāk kā vienu gadu pēc izpētes darbu pabeigšanas. Kultūras pieminekļu konservācijas, restaurācijas un pārveidošanas darbi uzsākami tikai pēc izpētes darbu pārskata vai izpētes dokumentācijas iesniegšanas pārvaldē (pašvaldībā), izņēmumi pieļaujami tikai neatliekamos kultūras pieminekļu glābšanas gadījumos.”

1. Izteikt 31.1.apakšpunktu šādā redakcijā:

„31.1. informāciju par kultūrvēsturiskās izpētes darbu atļauju (datums un numurs);”.

1. Izteikt 32.punktu šādā redakcijā:

„32. Priekšlikumus rīcībai ar vidi degradējošiem objektiem, kas atrodas kultūras pieminekļa teritorijā vai aizsardzības zonā un ar savu ārējo veidolu vai darbību būtiski samazina kultūras pieminekļa kultūrvēsturisko vērtību, pārvaldē iesniedz kultūras pieminekļa īpašnieks (valdītājs) vai pašvaldība. Priekšlikumam pievieno objekta aprakstu, vizuālās fiksācijas materiālus, atrašanās vietas shēmu topogrāfiskajā plānā, kultūrvēsturiskās vides analīzi, kas pamato priekšlikumu, un tehniskās izpētes atzinumu.”

1. Aizstāt 33.punktā skaitli un vārdu „30 dienu” ar vārdu „mēneša”.
2. Svītrot 36.punktā vārdus „un pārbauda inspekcija”.
3. Aizstāt 37.punktā vārdu „izpēti” ar vārdu „apzināšanu”.
4. Izteikt 38.punktu šādā redakcijā:

„38. Lēmumu par darbu pārtraukšanu pārvalde paziņo nekustamā īpašuma īpašniekam (valdītājam), būvdarbu veicējam, vietējai pašvaldībai un, ja nepieciešams, citām institūcijām.”

1. Izteikt 44., 45. un 46.punktu šādā redakcijā:

„44. Ja paredzama valsts vai reģiona nozīmes kultūras pieminekļa vai tā aizsardzības zonas jebkāda tehniska, būvnieciska un saimnieciska darbība, kura būtiski maina kultūras pieminekļa funkciju, komplektāciju, formu, detalizāciju, materiālu, faktūru, krāsu, pasliktina kultūras pieminekļa uztveramību vai apkārtējās vides raksturu, saņemama pārvaldes atļauja. Pārvaldes atļauja nav nepieciešama, ja netiek skarts nekustamu kultūras pieminekļa aizsardzības zonā esošu būvju un ainavas elementu ārējais veidols vai reljefs. Par citiem gadījumiem, kad atsevišķa atļauja nav nepieciešama, pārvalde pieņem lēmumu, par to informējot pašvaldību un publicējot paziņojumu oficiālajā izdevumā „Latvijas Vēstnesis”, un publicē informatīvu paziņojumu pārvaldes mājaslapā.

45. Pārvalde izsniedz valsts un reģiona nozīmes kultūras pieminekļa īpašniekam (valdītājam) kultūras pieminekļa izmantošanas un saglabāšanas norādījumus, kas ir saistoši kultūras pieminekļu īpašniekam (valdītājam), nosaka kultūras pieminekļa, tā teritorijas un aizsardzības zonas uzturēšanas režīmu un saimnieciskās darbības ierobežojumus, lai novērstu saglabājamo un aizsargājamo kultūrvēsturisko vērtību iznīcināšanu vai bojāšanu. Minētos norādījumus pārvalde izsniedz kultūras pieminekļa īpašniekam (valdītājam) divu mēnešu laikā pēc objekta iekļaušanas valsts aizsargājamo kultūras pieminekļu sarakstā. Kultūras pieminekļa īpašniekam (valdītājam) pārvaldē ir tiesības saņemt konsultācijas par kultūras pieminekļa saglabāšanas, remonta (labošanas), konservācijas, restaurācijas un pārveidošanas jautājumiem.

46. Ja valsts ugunsdrošības, sanitārās uzraudzības un citu valsts un pašvaldību institūciju prasību īstenošana var radīt kultūras pieminekļa oriģinālās substances un autentiskuma zaudējumus vai mazināt kultūras pieminekļa kultūrvēsturisko vērtību, tad valsts ugunsdrošības, sanitārās uzraudzības un citas valsts un pašvaldības institūcijas un pārvalde izvērtē citu kultūras pieminekļa īpašnieka iesniegtu alternatīvu risinājumu prasību nodrošināšanai.”

1. 47.punktā:
	1. svītrot pirmajā teikumā vārdu „īpaša”;
	2. svītrot otro teikumu.
2. Svītrot 50.punktu.
3. Izteikt V nodaļu šādā redakcijā:

**„V. Kultūras pieminekļu remonts (labošana), konservācija, restaurācija un pārveidošana**

51. Kultūras pieminekļu remontā (labošanā – bojāto daļu vai elementu identiskas atjaunošanas, nomaiņas un pastiprināšanas darbi, kas veikti ar oriģinālam atbilstošiem materiāliem un izpildījuma metodēm, nepārveido kultūras pieminekli un uzlabo tā tehnisko stāvokli), konservācijā (pieminekļa vai tā daļas būvnieciska, fizikāla un ķīmiska nostiprināšana), restaurācijā (pieminekļa vai tā daļas zinātniski pamatota atjaunošana sākotnējā veidolā, saglabājot vērtīgākos uzslāņojumus) un pārveidošanā (darbības, kas rada izmaiņas pieminekļa vai tā daļas apjomā, telpiskajā struktūrā, plānojumā, virsmu apdarē, faktūrā, kolorītā vai komplektācijā, kā arī citas darbības, kas ietekmē tā oriģinālās substances un autentiskuma saglabāšanu) izvērtē dažādu laiku uzslāņojumus un saglabā:

51.1. būvēm – oriģinālo konstruktīvo sistēmu un konstrukcijas, plānojumu, apjomu, materiālus, apdari, vērtīgus interjera elementus, detaļas, rotājumus, vēsturiskās iekārtas un komunikācijas;

51.2. pilsētu un lauku ēku grupām – vēsturisko plānojumu, reljefa, ūdenstilpju un apzaļumojuma sistēmu, apbūves ārējo veidolu un kultūrvēsturiski vērtīgo labiekārtojumu;

51.3. nozīmīgām vietām – vēsturisko plānojumu, telpisko izveidojumu, siluetu, reljefu, ūdenstilpju un apzaļumojuma sistēmu, apbūves ārējo veidolu un kultūrvēsturiski vērtīgo labiekārtojumu;

51.4. arheoloģiskajiem pieminekļiem – reljefu, struktūru un ārējo veidolu;

51.5. mākslas pieminekļiem – oriģinālo substanci, kompozīciju, māksliniecisko risinājumu, konstruktīvo uzbūvi, oriģinālo virsmas apdari, vērtīgos uzslāņojumus un vēsturisko patinu.

52. Pārvalde izsniedz kultūras pieminekļa remonta, konservācijas, restaurācijas un pārveidošanas atļaujas reģiona un valsts nozīmes kultūras pieminekļa īpašniekam (valdītājam), pamatojoties uz iesniegumu. Atļauju izsniedz pēc veicamo darbu dokumentācijas izvērtēšanas. Atļauju, atkarībā no objekta statusa, darbu rakstura un apjoma var noformēt uz veidlapas, saskaņojuma uzraksta veidā uz veicamo darbu dokumentācijas vai elektroniskā formātā informācijas sistēmā, par to nosūtot paziņojumu iesniedzējam.

53. Iesniegumā šo noteikumu 52.punktā minētās atļaujas saņemšanai norāda šādu informāciju:

53.1. objekta adrese, kadastra apzīmējums (ja attiecināms) un iesniedzējakontaktinformācija;

53.2. paredzamo darbu nepieciešamības pamatojums;

53.3. darbu izpildītājs (uzņēmējs) (fiziskai personai – vārds, uzvārds, amats, kontaktinformācija, juridiskai personai – nosaukums, reģistrācijas numurs, kontaktinformācija);

53.4. darbu vadītājs (vārds, uzvārds, amats, informācija par atbilstošas kvalifikācijas apliecinošu dokumentu un kontaktinformācija);

53.5. īpašnieka norīkota par darbu uzraudzību atbildīgā persona un autoruzraudzības veicējs (ja attiecināms) (vārds, uzvārds, kontaktinformācija);

53.6. plānotie darbu izpildes termiņi;

53.7. projekts vai cita dokumentācija.

53.1Iesniegumu var iesniegt klātienē – pārvaldes klientu centrā un reģionālajās nodaļās, pa pastu, elektroniski (ar drošu elektronisko parakstu) vai valsts informācijas sistēmās.

53.2 Ja iesniegumam par atļaujas saņemšanu nav pievienota visa šo noteikumu 53.punktā norādītā informācija, pārvalde var izsniegt atļauju ar nosacījumu iesniegt trūkstošos dokumentus pārvaldes noteiktajā termiņā. Atļaujas adresāts paziņo pārvaldei par šā nosacījuma izpildi. Septiņu darba dienu laikā pēc trūkstošās informācijas saņemšanas pārvalde paziņo atļaujas adresātam un, ja nepieciešams, pašvaldības būvvaldei par atļaujas nosacījumu izpildi.

54. Ja darbu veikšanai konkrētajā teritorijā (piemēram, īpaši aizsargājamā dabas teritorijā) nepieciešama arī citas institūcijas atļauja, darbus drīkst uzsākt tikai pēc šādas atļaujas saņemšanas. Ja kultūras piemineklis ir arī valsts nozīmes dabas piemineklis un ja paredzēta tā konservācija, restaurācija vai pārveidošana, darbus drīkst uzsākt tikai pēc to rakstiskas saskaņošanas ar īpaši aizsargājamās dabas teritorijas administrāciju vai, ja tādas nav, ar attiecīgo reģionālo vides pārvaldi.

55. Šo noteikumu 52.punktā minēto iesniegumu pārvalde izskata un lēmumu pieņem Administratīvā procesa likumā noteiktajā termiņā un kārtībā. Ja kultūras pieminekļa īpašnieks (valdītājs) nav apmierināts ar pieņemto lēmumu, viņam ir tiesības lēmumu apstrīdēt Administratīvā procesa likumā noteiktajā kārtībā. Izvērtētās projekta dokumentācijas vienu eksemplāru glabā pārvaldē ne mazāk kā trīs gadus (izņemot, ja dokumentācija saņemta informācijas sistēmā). Pārvalde izvērtē, vai attiecīgo dokumentāciju vai tās daļu nepieciešams saglabāt ilgtermiņā.

56. Kultūras pieminekļa konservāciju, restaurāciju un pārveidošanu drīkst veikt tikai kompetenta speciālista vadībā. Kompetenci pamato atbilstošs kvalifikāciju apliecinošs dokuments. Darbam arheoloģiskajos pieminekļos pieaicina arheologus, kuri ieguvuši augstāko humanitāro izglītību, kuriem ir divu gadu pieredze arheoloģiskās izpētes darbos un kuri saņēmuši pārvaldes atļauju attiecīgo izpētes darbu veikšanai.

57. Valsts vai reģiona nozīmes kultūras pieminekļu konservācijas, restaurācijas un pārveidošanas darbu autors (vadītājs) pirms pārvaldes atzinuma pieprasīšanas par veikto darbu atbilstību pārvaldes izsniegtajai atļaujai vai vienlaicīgi ar pārvaldes atzinuma pieprasīšanu, bet ne vēlāk kā mēneša laikā pēc darbu pabeigšanas vai, ja darbi tiek veikti ilgāk par gadu, katru gadu mēneša laikā pēc kalendārā gada beigām, iesniedz pārvaldē (ja atļaujā par darbu veikšanu nav noteikts citādi) pārskatu par kultūras piemineklī veiktajiem darbiem, kurā iekļauj:

57.1. īsu objekta vēsturi;

57.2. objekta saglabātības stāvokli pirms un pēc konservācijas, restaurācijas un pārveidošanas;

57.3. restaurācijas procesa aprakstu un vizuālās fiksācijas materiālus;

57.4. informāciju par kultūrvēsturiski vērtīgajiem demontētajiem elementiem un to uzglabāšanu;

57.5. darba zīmējumu korekcijas.

58. Ja netiek ievērotas pārvaldes atļaujā noteiktās prasības, pārvaldei ir tiesības pieprasīt darbu izpildītājam un pasūtītājam pārtraukt darbus līdz laikam, kad konstatētie pārkāpumi tiks novērsti.”

1. Aizstāt 61.punktā vārdus „restaurācijas, rekonstrukcijas un konservācijas” ar vārdiem „konservācijas, restaurācijas vai pārveidošanas”.
2. Papildināt noteikumus ar 65., 66., 67., 68., 69., 70., 71. un 72.punktu šādā redakcijā:

„65. Šo noteikumu 16.9.apakšpunktā noteikto reģistram nepieciešamo informāciju kultūras pieminekļa īpašnieks (valdītājs) paziņo pārvaldei līdz 2020.gada 31.decembrim. Ja tas netiek izpildīts, tad informāciju par kultūras pieminekļa publisko pieejamību nosaka pārvalde, sazinoties ar kultūras pieminekļa īpašnieku (valdītāju).

66. Reģistrā nepieciešamos papildinājumus, kas izriet no šo noteikumu 16.5., 16.7., 16.8., 16.9., 16.10. un 16.11.apakšpunkta, kā arī 16.1 un 16.2 punkta, pārvalde sagatavo un ievieš līdz 2020.gada 31.decembrim.

67. Kultūras pieminekļu sarakstu, nošķirot vietējās, reģiona un valsts nozīmes kultūras pieminekļus, atbilstoši šo noteikumu 3.punktā minētajiem autentiskuma principiem, pārvalde pārvērtē līdz 2020.gada 31.decembrim, grozījumus kultūras pieminekļu sarakstā izstrādājot strukturētā veidā – pa pašvaldību teritorijām. Vietējās nozīmes kultūras pieminekļu vērtēšanā piedalās pašvaldības.

68. Līdz 2019.gada 31.decembrim izsniegtās kultūrvēsturiskās inventarizācijas un kultūrvēsturiskās izpētes darbu atļaujas, kā arī atļaujas šo noteikumu 44.punktā minētajiem darbiem kultūras piemineklī vai tā aizsardzības zonā, ir spēkā līdz atļaujās norādītā termiņa beigām.

69. .Uz kultūrvēsturiskās inventarizācijas un kultūrvēsturiskās izpētes darba atļaujām, kas izsniegtas līdz 2020.gada 30.jūnijam, piemēro šo noteikumu 29. un 30.punkta redakciju, kas bija spēkā atļaujas izdošanas dienā, un izsniegtās atļaujas ir derīgas līdz atļaujā norādītā termiņa beigām.

70. Šo noteikumu 57.punktā norādītā pārskata iesniegšanas termiņu nosaka noteikumu redakcija, kas bija spēkā uz noteikumu 52.punktā izdotās atļaujas brīdi.

71. Šo noteikumu 1.1punktā minētās funkcijas attiecībā uz vietējās nozīmes kultūras pieminekļu uzraudzību nodrošina pašvaldības ar brīdi, kad pārvalde ar pašvaldību ir vienojusies un vietējās nozīmes kultūras pieminekļu uzraudzību ar aktu nodevusi pašvaldībai, pašvaldība tos ir pieņēmusi un ir izdota šo noteikumu 1.1punktā minētā kārtība, bet ne vēlāk kā līdz 2022.gada 31.decembrim. Līdz šo noteikumu 1.1punktāminētās kārtības izdošanai pārvaldes izsniegtie norādījumi vietējās nozīmes kultūras pieminekļa izmantošanai un saglabāšanai ir spēkā līdz brīdim, kamēr nav izdots jauns administratīvais akts, kas groza vai izbeidz tiesiskās attiecības.

72. Līdz brīdim, kad vietējās nozīmes kultūras pieminekļi nodoti pašvaldībai un ir izdota šo noteikumu 1.1punktā minētā kārtība, šo noteikumu 1.1punktā minētās funkcijas nodrošina pārvalde, piemērojot šajos noteikumos ietverto regulējumu reģiona un valsts nozīmes pieminekļu aizsardzībai, izmantošanai un restaurācijai.”

1. Svītrot 1., 2., 3. un 4.pielikumu.

Ministru prezidents A.K.Kariņš

Kultūras ministrs N.Puntulis

Vīza: Valsts sekretāre D.Vilsone

Dambis 67213113

Juris.Dambis@mantojums.lv